Owain Arwel Hughes

Arweinydd cerddorfa o Gymru yw Owain Arwel Hughes, CBE (ganwyd 21 Mawrth 1942).

Ganwyd Hughes yn Ton Pentre, Rhondda, yn fab i'r cerddor ac arweinydd llwyddiannus Arwel Hughes. Mynychodd Ysgol Uwchradd Howardian Caerdydd, Prifysgol Caerdydd a'r Coleg Cerddoriaeth Brenhinol yn Llundain. Astudiodd arwain cerddorfa o dan Syr Adrian Boult, Bernard Haitink a Rudolf Kempe.

Daeth yn adnabyddus ar ôl perfformiad cyffrous ar deledu o Belshazzar’s Feast gan William Walton, a enillodd ganmoliaeth y cyfansoddwr ei hun. Yn ddiweddarach cyflwynodd cyfres ar y BBC The Much-Loved Music Show. Mae wedi gwneud sawl recordiad yn cynnwys gweithiau Requiem Verdi a Messiah gan Handel. Mae wedi hyrwyddo cyfansoddwyr llai cyfarwydd, yn cynnwys cylch cyfan o symffoniau gan y cyfansoddwr Danaidd  Vagn Holmboe.

Mae Hughes wedi bod yn Gadeirydd y Llywodraethwyr yn Ysgol John Lyon, Harrow. Mae;n briod i Jean ers dros 40 mlynedd ac mae ei fab Geraint Hughes yn gyn-ohebydd chwaraeon i BBC News ac yn gweithio ar hyn o bryd i Sky Sports.

Apwyntiadau
Mae apwyntiadau presennol a gorffennol Hughes yn cynnwys:
Philharmonia Orchestra, Llundain, Arweinydd Cysylltiol 
Royal Philharmonic Orchestra, Llundain, Prif Arweinydd Cysylltiol
Cerddorfa Gymreig y BBC (nawr Cerddorfa Genedlaethol Gymreig y BBC), Arweinydd Cysylltiol (1980–1986)
Aalborg Symphony Orchestra, Denmarc, Prif Arweinydd (1994–1999)
Cape Philharmonic Orchestra, De Affrica, Prif Arweinydd Gwadd
Cerddorfa Genedlaethol Ieuenctid Cymru, Cyfarwyddwr Cerdd (2003–2010)
Huddersfield Choral Society, Cyfarwyddwr
Camerata Wales, Sylfaenydd a Cyfarwyddwr Cerdd (2005–)
Proms Cymreig, Sylfaenydd a Chyfarwyddwr Artistig (1986–)
Prifysgol Cymru Y Drindod Dewi Sant, Athro Perfformio (1986–)

Llyfryddiaeth
 Hunanfywgraffiad

Gwobrau ac anrhydeddau
 OBE (2004)
 CBE (2009)
 DMus Er Anrhydedd, Prifysgol Cymru (1991)
 Cymrawd Er Anrhydedd, Prifysgol Bangor (2007)
 Cymrawd Er Anrhydedd, Prifysgol Cymru, Llanbedr Pont Steffan (2007)

Cyfeiriadau

Categori:Arweinyddion o Gymru
Categori:Genedigaethau 1942
Categori:Pobl o Gaerdydd